ఉమారుద్ర కోటేశ్వరస్వామి ఆలయము
శ్రీ ఉమారుద్ర కోటేశ్వరస్వామి ఆలయము శ్రీకాకుళం జిల్లా, శ్రీకాకుళం పట్టణం లోని ఒక ప్రాచీన దేవాలయం. ఇక్కడ కోటేశ్వరస్వామి (శివుడు) చిరకాలంగా భక్తుల కోర్కెలను తీర్చుతూ కొలువైయున్నారు.ఈ ఆలయం బలరాముడు నిర్మించిన ఆలయం అయినందున ప్రాముఖ్యాన్ని సంతరించుకుంది. శ్రీకాకుళం పట్టణంలో భాగమైన గుడివీధిలో ఈ ఆలయం ఉంది. ఈ ఆలయం లోని కోటేశ్వర స్వామి ఉత్తరాంధ్ర భక్తజనకోటికి అభయప్రదాతగా విలసిల్లుతున్నారు. ఈ దేవాలయం కూర్మనాథస్వామి దేవస్థానం, శ్రీకూర్మం నకు 12 కి.మీ దూరంలో ఉన్నది.ఈ దేవాలయం శ్రీకాకుళం పట్టణమున, నాగావళి నది ఒడ్డున గుడివీధిలో వేంచేసియున్న శ్రీశ్రీశ్రీ ఉమారుద్ర కోటేశ్వర స్వామి పంచాయతన "దేవాలయం". ద్వాపర యుగాంతమున శ్రీ బలరామునిచే ప్రతిష్ఠింపజేసారు.
మాదారం (మిడ్జిల్)
ఈ గ్రాములో శ్రీ శివపార్వతీ, సీతారామాంజనేయ స్వామి ఆలయం ఉంది. ఒకే లోగిలిలో, శివకేశవుల సన్నిధులు ప్రతిష్ఠితమై భక్తుల పూజలందుకుంటున్న విశిష్టమైన ఆలయం ఇది. రంగనాథరామాయణం రచించిన గోన బుద్ధారెడ్డి ఈ ఆలయాన్ని నిర్మించినట్లు, ఇక్కడి స్థలపురాణం ద్వారా తెలుస్తున్నది. 1976లో, మన్నెం జనార్ధనరెడ్డి అనే భక్తుని సారథ్యంలో,ఈ ఆలయ జీర్ణోద్ధరణ జరిగింది [1]